สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 26 พ.ค.60
29 พ.ค. 2560

ดัชนีดาวโจนส์ตลาดหุ้นนิวยอร์กปิดในแดนลบ เมื่อวันศุกร์ (26 พ.ค.) ท่ามกลางบรรยากาศการซื้อขายที่ค่อนข้างเงียบเหงา เนื่องจากนักลงทุนชะลอการซื้อขายก่อนถึงช่วงวันหยุดยาวเนื่องในวัน Memorial Day สุดสัปดาห์นี้ ขณะที่ดัชนี NASDAQ และ S&amp;P500 ทำสถิติปิดที่ระดับสูงสุดเป็นประวัติการณ์
ดัชนีเฉลี่ยอุตสาหกรรมดาวโจนส์ปิดที่ 21,080.28 จุด ลดลง 2.67 จุด หรือ -0.01% จุด ดัชนี NASDAQ ปิดที่ 6,210.19 จุด เพิ่มขึ้น 4.94 จุด หรือ +0.08% ดัชนี S&amp;P500 ปิดที่ 2,415.82 จุด เพิ่มขึ้น 0.75 จุด หรือ +0.03%
 
ตลาดหุ้นยุโรปปิดในแดนลบ เมื่อวันศุกร์ (26 พ.ค.) จากแรงฉุดรั้งของหุ้นกลุ่มพลังงานที่ปรับตัวลงกันถ้วนหน้า เนื่องจากนักลงทุนผิดหวังกับมติของที่ประชุมกลุ่มประเทศผู้ส่งออกน้ำมัน (โอเปก) และประเทศนอกกลุ่มโอเปก ที่ตกลงจะขยายเวลาปรับลดกำลังการผลิตออกไปเพียง 9 เดือน และไม่ลดเพดานการผลิตเพิ่มเติม
ดัชนี Stoxx Europe 600 ปรับตัวลง 0.2% ปิดที่ 391.35 จุด
ดัชนี CAC-40 ตลาดหุ้นฝรั่งเศสปิดที่ 5,336.64 จุด ลดลง 0.52 จุด หรือ -0.01% ดัชนี DAX ตลาดหุ้นเยอรมันปิดที่ 12,602.18 จุด ลดลง 19.54 จุด หรือ -0.15% ดัชนี FTSE 100 ตลาดหุ้นลอนดอนปิดที่ 7,547.63 จุด เพิ่มขึ้น 29.92 จุด หรือ +0.40%
 
ตลาดหุ้นลอนดอนปิดทำสถิติสูงสุดเป็นประวัติการณ์ เมื่อวันศุกร์ (26 พ.ค.) ด้วยอานิสงส์จากการที่ค่าเงินปอนด์ดิ่งลงแตะระดับต่ำสุดในรอบหนึ่งเดือน หลังโพลล์สำรวจล่าสุดบ่งชี้ว่า พรรคอนุรักษ์นิยมของนายกรัฐมนตรีเทเรซา เมย์ มีคะแนนนำพรรคคู่แข่งเหลือเพียง 5 จุด ก่อนถึงศึกเลือกตั้งทั่วไปที่จะจัดขึ้นในเดือนหน้า ซึ่งทำให้นักลงทุนเกิดความวิตกกังวลเกี่ยวกับสถานการณ์การเมืองในอังกฤษ
ดัชนี FTSE 100 เพิ่มขึ้น 29.92 จุด หรือ +0.40% ปิดที่ 7,547.63 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (26 พ.ค.) หลังจากนักลงทุนได้คลายความผิดหวังจากมติของที่ประชุมกลุ่มประเทศผู้ส่งออกน้ำมัน (โอเปก) และประเทศนอกกลุ่มโอเปก ที่ตกลงจะขยายเวลาปรับลดกำลังการผลิตออกไปเพียง 9 เดือน และไม่ลดเพดานการผลิตเพิ่มเติม
สัญญาน้ำมันดิบ WTI ส่งมอบเดือนก.ค. เพิ่มขึ้น 90 เซนต์ หรือ 1.8% ปิดที่ 49.80 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. เพิ่มขึ้น 69 เซนต์ หรือ 1.3% ปิดที่ 52.15 ดอลลาร์/บาร์เรล
 
สัญญาทองคำตลาดนิวยอร์กปิดบวก วันศุกร์ (26 พ.ค.) จากปัจจัยความไม่แน่นอนทางภูมิรัฐศาสตร์ในอังกฤษและเกาหลีเหนือ ซึ่งช่วยสกัดปัจจัยลบจากกระแสคาดการณ์ที่ว่า ธนาคารกลางสหรัฐ (เฟด) อาจมีมติปรับขึ้นอัตราดอกเบี้ยในการประชุมเดือนหน้า
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 11.7 ดอลลาร์ หรือ 0.93% ปิดที่ระดับ 1,268.1 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 13 เซนต์ หรือ 0.76% ปิดที่ 17.323 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 10 ดอลลาร์ หรือ 1.05% ปิดที่ 962.9 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 25.05 ดอลลาร์ หรือ 2.4% ปิดที่ 786.70 ดอลลาร์/ออนซ์
 
ตลาดหุ้นลอนดอนปิดทำสถิติสูงสุดเป็นประวัติการณ์ เมื่อวันศุกร์ (26 พ.ค.) ด้วยอานิสงส์จากการที่ค่าเงินปอนด์ดิ่งลงแตะระดับต่ำสุดในรอบหนึ่งเดือน หลังโพลล์สำรวจล่าสุดบ่งชี้ว่า พรรคอนุรักษ์นิยมของนายกรัฐมนตรีเทเรซา เมย์ มีคะแนนนำพรรคคู่แข่งเหลือเพียง 5 จุด ก่อนถึงศึกเลือกตั้งทั่วไปที่จะจัดขึ้นในเดือนหน้า ซึ่งทำให้นักลงทุนเกิดความวิตกกังวลเกี่ยวกับสถานการณ์การเมืองในอังกฤษ